BALLADA DE SARDANES AL PLA DE LA CATEDRAL - 17 de juliol de 2025
2025-07-17 19:00 - 21:00 (Europe/Madrid)
CICLE DE BALLADES AL PLA DE LA CATEDRAL

BALLADA DE SARDANES AL PLA DE LA CATEDRAL – 17 de juliol de 2025
Cobla: La Principal del Llobregat
Lloc: Pla de la Seu, s/n
Horari: 19:00 a 21:00
Aquí podràs trobar tot el calendari del Cicle de Ballades al Pla de la Catedral. Consulta també la nostra agenda per estar al dia de totes les activitats de l’Agrupació i l’agenda de SomSardana per conèixer tots els actes sardanistes de Catalunya.
Consulta la nostra pàgina d’Instagram per estar al dia del Cicle de Ballades al Pla de la Catedral i de totes les activitats.

El cicle SARDANES A LA CATEDRAL consisteix en audicions de sardanes organitzades per l’Agrupació Cultural Folklòrica Barcelona durant el període de primavera-tardor. Normalment, cada ballada de sardanes comença a les 18h els dissabtes i 11.15 h els diumenges, tret de casos concrets. A més a més, comencem amb una audició doble especial per Santa Eulàlia i donem el tret de sortida oficial del cicle a mitjans de març.
D’altra banda, cada any, durant la segona setmana de juny, duem a terme l’Aplec al Pla de la Catedral. Sempre oferim un repertori amè i variat per a tot el públic. Així mateix, donem visibilitat a una gran varietat de compositors i compositores a través dels nostres repertoris, interpretant des de compositors clàssics fins als més contemporanis.
A més, posem a la disposició de tothom l’accés a les ballades per fer celebracions, homenatges i estrenes. Si t’interessa, contacta amb nosaltres a través de ballades@acfbarcelona.cat.
No ho dubtis més! Vine a ballar sardanes amb l’Agrupació Cultural Folklòrica Barcelona. Trobareu totes les dates a la nostra agenda clicant aquí.
